Dildorbek Rahmonov

**<big>Dildorbek Rahmonov</big>** (1941) — Qirgʻiziston jamoat arbobi, Bobur nomli Oʻsh Davlat akademik oʻzbek musiqali drama teatrining artisti, jurnalist va shoir.

## Hayot yoʻli
Dildorbek Oʻrinboyevich Rahmonov' 1941 yili Oʻsh shahrining Shayxlar mahallasida tugʻilgan. Otasi Bobur nomli Oʻsh Davlat akademik oʻzbek musiqali drama teatrining asoschisi va artisti, Oʻshda taniqli jamoat arbobi Oʻrinboy Rahmonov boʻlgan.

1957 yili Qoʻqon tayyorlov idorasida oddiy ishchi boʻlib ishlagan. 1958-1960 yillari oʻrta maktabni, har xil tayyorlov kurslarini va haydovchilikni tamomlab, 1960 yili armiya safiga ketib, 1963 yil dekabrida keldi va 1964 yili Oʻshdagi politexnika oliygohining kechki va sirtqi boʻlimiga oʻqishga kirdi. 1963-1993 yilgacha haydovchi, aktyor, katta metodist, master, prorab, PTO muhandisi, ombor mudiri, bosh muhandis, fotokorrespondent, xalq nazoratchisi lavozimlarida ishlagan. 1993-2002 yilgacha ishbilarmonlik bilan shugʻullangan.

2002 yildan nafaqaga chiqqan, 2003-2004 yillari hojiga Makka va Madinaga borib 42 kun tavob qilib kelgan.

Dildorbek Rahmonovning Oʻsh shahrining qadimgi tarixi va uning turgʻunlari xaqidagi 50 dan oshiq maqolalari va sheʼrlari gazetalarda nashr etilgan. Boʻsh vaqtida sheʼrlar yozadi.

Dildorbek hoji Rahmonovning kinofilmlarda ijro etgan rollari: „Qirgʻizfilm“ kinostudiyasining „Koʻcha“ (1972 yil) badiiy filmida epizodik rol, "Qurmonjon Dodxo" (2014-yil, film rejissori Sadik Sher-Niyaz) badiiy filmida oʻzbek chol roli. Turmush oʻrtogʻi Matlyubaxon Umarova „Oʻzbekfilm“ kinostudiyasining „Temur Malik“ (1970 yil) rejissor Latif Fayziyev kinofilmida epizodik rol oʻynagan.

Dildorbek Rahmonov Oʻsh shahrining Bobur nomli teatrida ijodiy faoliyati: 1957-1958 yillar, 1963-1968 yillar. Tomoshabinlarga quyidagi oʻynagan bosh va epizodik rollari yoqqan: "Ravshan va Zulxumor"dagi jarchi, „Otello“dagi 1-senator, „Aldangan qiz“dagi Gʻani bosh roli, „Pushaymon“dagi bosh roli, „Yoriltosh“dagi lashkarboshi, „Orzigul“, „Adolat“, „Farhod va Shirin“, „Layli va Majnun“, „Tohir va Zuhra“, Avaz Oʻtar pyesasidagi rollari. Bundan tashqari koʻplab rollarni oʻynagan va konsert dasturlarida ishtirok etgan.

Dildorbek Rahmonov koʻplab faxriy yorliqlar bilan taqdirlangan. 3 oʻgʻli va 3 qizi, 22 ta nevarasi, 2 ta chevarasi bor.

## Filmografiya

## Dildorbek Rahmonovning [[Bobur nomli Oʻsh oʻzbek akademik musiqali-drama teatri|Oʻsh shahar Bobur nomli teatr]] sahnasida rollar ijro etgan asarlar roʻyxati
* 1957 yil-Sobir Abdulla „Alpomish“, Samad Vurgʻun „Yulduz“.
* 1958 yil-Hamid Olimjon „Oygul bilan Baxtiyor“, Shatrov „Revolyutsiya nomi bilan“.
* 1963 yil-Muhammadjon Xayrullayev „Farzand“, Abdulla Qahhor „Tobutdan tovush“, Yahyoxon Mamatxonov „Meli habbonu Nabi tovon“.
* 1964 yil-Ahmad Bobojon „Gʻazal fojiasi“, Boyseitov, Shangʻitboyev „Jon qizlar“, V.Shekspir „Otello“, Qosimali Jontoʻshev „Shayton qiz“, Prem Chand „Nimmi“.
* 1965 yil-Sohib Jamol „Guli siyoh“, Zinnat Fatxullin „Yoshlikda bergan koʻngil“, Qosimali Jontoʻshev „Togʻ burguti“, Izzat Sulton „Burgutning parvozi“.
* 1966 yil-Izzat Sulton „Nomaʼlum kishi“, Sobir Abdulla „Gul va Navroʻz“, Chingiz Aytmatov „Momo yer“, Uygʻun „Parvona“.
* 1967 yil-Alisher Navoiy „Dilorom“, Adham Raxmat „Abdulla Nabiyev“, Oʻtkir Rashid „Qudalar“, Qosimali Jontoʻshev „Moʻylovli qiz“.
* 1968 yil-Abdulla Qodiriy „Mehrobdan chayon“, Anatoliy Safronov „Pazanda kuyovga chiqdi“, Mirzabek Toʻyboyev „Yangi kelin“, Bekniyozov, Ismoilov „Ikki oʻt orasida“, Abdugʻani Abdugʻafurov „Pushaymon“.

Shuningdek koʻplab konsert dasturlarida ishtirok etgan.

## Yozgan kitobi
* „Oʻsh va Oʻratepa shaharlarini boshqargan mingboshilar avlodidan Rahmonovlarning tarixi“, 420 b, Oʻsh shahri, 2016-yil.

## Manbalar

## Havolalar
* <small>Personi Tsentrazii</small> 
* <small>Biografii znamenistostey</small>
* <small>Aktyorskaya dinastiya</small>
* <small>Oni stoyali u istokov</small>
* <small>Dildorbek Rahmonovning sheʼrlari</small> 
* <small>Dildorbek Rahmonovning sheʼrlari</small> 
* <small>Vsemirnaya multiyazichnaya set natsionalnix bibliotek</small>
* <small>Dildorbek Rahmonov</small> 
* <small>Raxmonovlar avlodi</small>
* <small>Dildorbek Rahmonov - Qirgʻiziston jamoat arbobi, Oʻsh oʻzbek teatrining artisti, taniqli jurnalist va shoir</small>